Pia Lykke

Pia Catharina Lykke (født 1975) er en norsk programleder, manusforfatter, tv-regissør og fjernsynsprodusent.At hun er fra Eidsvoll ble nevnt i Anette Aasheims artikkel En sports-Lykke i Aftenposten den 4. juni 1996, da det ble kjent at Lykke skulle lede onsdags-sporten i NRQ.

Lykke var produksjonsassistent for Lille Lørdag i 1995 og hadde også hovedrollen i kortfilmen En annen Anna. Etter å ha vært produksjonssekretær for Eurosong, ble hun hyret for å lede MRKs NRQ-sporten for barn som var et samarbeidsprosjekt med blant annet Norges idrettsforbund.Aftenposteen: Slutt for NRQ-Sport den 7. januar 1997. I en annen artikkel fra VG samme dag uttalte Kalle Fürst at «Pia Lykke er en veldig bra programleder, som vi håper å få jobbe videre med». I den siste episoden fra 22. januar 1997 var Lykke og Arne Scheie i Zimbabwe hvor de var for å finne ut hva slags sport afrikanske barn driver med. Fra januar 1997 var Lykke sentral i NRK-serien Direkte Lykke.

Hun har regissert og skrevet kortfilmene Klippan i livet (2006) og Romslighet (2006). Videre har hun regissert Idol, Senkveld med Thomas og Harald, og Gullfisken. Hun har produsert Kaoskontroll for NRK, og Kjetil og Kjartan Show og Isdans for TV2. Hun har vært med i flere reklamefilmer, spilt i innslag i Manshow, Lille Lørdag og Senkveld. Hun var programleder for Skal vi danse høsten 2009 sammen med Kristian Ødegård. Tidligere samme år var hun programleder for Norske Talenter sammen med Sturla Berg-Johansen. I 2012 ledet hun Sommerfesten sammen med Synnøve Skarbø og året etter Hvem kan slå Aamodt og Kjus?.Avgjørelsen om å ta «Sommerfesten» av lufta etter én sesong  kom 5. juni 2013. I 2014 var hun programleder i svensknorske Big Brother sammen med Adam Alsing. 

Pia Lykke eier Fy Fillern Film ANS sammen med Ingvild Daae. Selskapet har produsert bl.a. X-faktor, Understrømmer - en film om angst og Sivilforsvaretsskole Starum.  

Hun er oldebarn av statsminister Ivar Lykke (1872–1949) og i slekt med eierne av I.K. Lykke.Hennes slektskap med statsminister Ivar Lykke (1872–1949) er nevnt i artikkelen Her er mitt liv–Etter fylte 30 år skjønte jeg at jeg ikke var usårbar lenger, VG helg, 19. september 2009.

 Referanser 

 Eksterne lenker 


Kategori:Norske TV-programledere
Kategori:Norske TV-produsenter
Kategori:Skal vi danse-programledere
Kategori:Programledere for TVNorge
Kategori:Programledere for TV 2
Kategori:Personer fra Eidsvoll kommune